CELEX: 32016R1638
Language: da
Date: 2016-09-06 00:00:00
Title: Kommissionens gennemførelsesforordning (EU) 2016/1638 af 6. september 2016 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

13.9.2016   
               
               
                  DA
               
               
                  Den Europæiske Unions Tidende
               
               
                  L 244/1
               
            KOMMISSIONENS GENNEMFØRELSESFORORDNING (EU) 2016/1638
      af 6. september 2016
      om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra e), og
      ud fra følgende betragtninger:
      
                  (1)
               
               
                  Ved forordning (EØF) nr. 2658/87 blev der fastlagt en varenomenklatur, i det følgende benævnt den »kombinerede nomenklatur« eller »KN«, der er gengivet i bilag I til samme forordning.
               
            
                  (2)
               
               
                  I supplerende bestemmelse 2 til del II, kapitel 15, i den kombinerede nomenklatur, fastsættes de analytiske karakteristika for olier, som udelukkende er fremstillet af oliven, der bør tariferes under pos. 1509 og 1510. Teksten til denne supplerende bestemmelse er baseret på Kommissionens forordning (EØF) nr. 2568/91 (2), som fastsætter de fysisk-kemiske og organoleptiske kendetegn for olivenolie og olie af olivenpresserester samt metoder til bedømmelse af disse kendetegn. Metoderne og grænseværdierne for oliens kendetegn opdateres regelmæssigt på grundlag af udtalelser fra kemisk sagkyndige og i overensstemmelse med det arbejde, der udføres i Det Internationale Olivenråd (IOC).
               
            
                  (3)
               
               
                  Som følge af en række ændringer til forordning (EØF) nr. 2568/91 er den nuværende tekst i supplerende bestemmelse 2 til del II, kapitel 15, i den kombinerede nomenklatur, ikke længere i overensstemmelse med den nugældende udgave af forordning (EØF) nr. 2568/91, og bør ændres i overensstemmelse hermed.
               
            
                  (4)
               
               
                  Med henblik på at undgå gentagne ændringer af de relevante parametre i supplerende bestemmelse 2 til kapitel 15 for at holde den ajour med forordning (EØF) nr. 2568/91 er det hensigtsmæssigt at vedtage en ny tekst til den supplerende bestemmelse, der henviser direkte til de relevante dele af denne forordning.
               
            
                  (5)
               
               
                  I betragtning af at visse nye KN-koder i kapitel 15 vil blive indført pr. 1. januar 2017, bør den nye affattelse af supplerende bestemmelse 2 til nævnte kapitel, som afspejler de nye KN-koder, træde i kraft den 1. januar 2017.
               
            
                  (6)
               
               
                  Bilag I til forordning (EØF) nr. 2658/87 bør derfor ændres.
               
            
                  (7)
               
               
                  Foranstaltningerne i denne forordning er i overensstemmelse med udtalelsen fra Toldkodeksudvalget —
               
            VEDTAGET DENNE FORORDNING:
      Artikel 1
      I del II, kapitel 15, i den kombinerede nomenklatur, som findes i bilag I til forordning (EØF) nr. 2658/87, affattes supplerende bestemmelse 2 således:
      
         
                     »2.
                  
                  
                     
                                 A.
                              
                              
                                 
                                    Under pos. 1509 og 1510 henhører kun olie, som udelukkende er udvundet ved forarbejdning af oliven, og som har samme analytiske karakteristika med hensyn til sterol- og fedtsyresammensætningen som anført i bilag I til Kommissionens forordning (EØF) nr. 2568/91
                                     (*)
                                    . Forekomsten af disse analytiske karakteristika konstateres efter metoden i bilag V og X til nævnte forordning.
                                 
                                 Kemisk modificeret olivenolie (især reesterificeret olie) og blandinger af olivenolie med anden olie henhører ikke under pos. 1509 og 1510. Forekomsten af reesterificeret olivenolie konstateres efter metoden i bilag VII til forordning (EØF) nr. 2568/91.
                              
                           
                                 B.
                              
                              
                                 
                                    Underpos. 1509 10 omfatter kun olivenolie som defineret i punkt 1, 2 og 3 nedenfor, der udelukkende er fremstillet ved mekaniske eller andre fysiske processer under betingelser uden indflydelse på oliens sammensætning, og som ikke har undergået anden behandling end vask, bundfældning, centrifugering og filtrering. Olivenolie, der er fremstillet ved hjælp af opløsningsmidler, kemiske eller biokemiske hjœlpestoffer eller reesterificering, eller blandinger med olier af anden art henhører ikke under denne underposition.
                                 
                                 
                                             1.
                                          
                                          
                                             
                                                Som »bomolie« (underpos. 1509 10 10) betragtes olie, der har de kendetegn for olivenolie, der er oplistet under kategori 3 i bilag I til forordning (EØF) nr. 2568/91.
                                             
                                          
                                       
                                             2.
                                          
                                          
                                             
                                                Som »ekstra jomfruolie« (underpos. 1509 10 20) betragtes olie, der har de kendetegn for olivenolie, der er oplistet under kategori 3 i bilag I til forordning (EØF) nr. 2568/91.
                                             
                                          
                                       
                                             3.
                                          
                                          
                                             
                                                Underpos. 1509 10 80 omfatter andre jomfruolier, der har de kendetegn for olivenolie, der er oplistet under kategori 2 i bilag I til forordning (EØF) nr. 2568/91.
                                             
                                          
                                       
                           
                                 C.
                              
                              
                                 
                                    Underpos. 1509 90 omfatter olivenolie fremstillet ved behandling af olier henhørende under underpos. 1509 10 10, 1509 10 20 og/eller 1509 10 80, også blandet med jomfruolie, og som har de kendetegn for olivenolie, der er oplistet under kategori 4 og 5 i bilag I til forordning (EØF) nr. 2568/91.
                                 
                              
                           
                                 D.
                              
                              
                                 
                                    Som »rå olier« (underpos. 1510 00 10) betragtes olier, der har de kendetegn for olivenolie, der er oplistet under kategori 6 i bilag I til forordning (EØF) nr. 2568/91.
                                 
                              
                           
                                 E.
                              
                              
                                 
                                    Underpos. 1510 00 90 omfatter olier fremstillet ved behandling af olier henhørende under underpos. 1510 00 10, også blandet med jomfruolie, samt olier, der ikke har de kendetegn, der er omfattet af punkt B, C og D til denne supplerende bestemmelse.
                                 
                                 Olier henhørende under denne underposition skal have kendetegnene for de olivenolier, der er oplistet under kategori 7 og 8 i bilag I til forordning (EØF) nr. 2568/91.
                              
                           
               
      Artikel 2
      Denne forordning træder i kraft den 1. januar 2017.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 6. september 2016.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør for beskatning og toldunion
            
         
      
      
         (1)  EFT L 256 af 7.9.1987, s. 1.
      
         (2)  Kommissionens forordning (EØF) nr. 2568/91 af 11. juli 1991 om kendetegnene for olivenolie og olie af olivenpresserester og de i den forbindelse anvendte metoder (EFT L 248 af 5.9.1991, s. 1).